Ģeoloģiskais dabas piemineklis **Kulšēnu avots**

MK 175. noteikumu piel. Nr. 23

**Detalizēts apraksts**

**Adrese**

Bauskas novadā, Vecsaules pagastā, Natura 2000 teritorijā.

Ģeogrāfiskās koordinātes E24° 29,239' un N56° 25,946', jeb x530052, y254316 LKS92 sistēmā.

**Ģeogrāfiskais novietojums**

Lēzeni viļņota reljefa pazeminājumā Zemgales līdzenumā Viduslatvijas zemienē.

**Ģeoloģiskie veidojumi**

Avota izplūdes vieta, kas ir kā 1,5 m dziļš plānā iegarens pazeminājums aptuveni 10 m caurmērā.

**Izmēri**

Dabas pieminekļa platība 8,86 ha.

**Debits**

140 l/sek.

**Unikālās vērtības**

Lielākais Latvijas avots, sēravots.

**Ainaviskuma raksturojums**

Tipiska Zemgales agrārā ainava, avots ir ainavisks un atrodas lauksaimniecības zemju ieskāvumā netālu no meliorācijas grāvja.

**Stratigrāfija**

Spriežot pēc sērūdeņraža klātbūtnes avota ūdenī, tas vismaz daļēji barojas no ģipšakmeņus saturošās augšdevona Salaspils svītas ūdensnesēja horizonta.

**Uzbūve**

Raksturīgs un izteiksmīgs kāpjošais avots ar prāvu izplūdes vietas dīķīti.

**Viela**

Avota ūdens satur sērūdeņradi, detālu analīžu datu nav.

**Procesi**

Izteiksmīga kāpjošā avota izplūdes vieta ar nepārtraukti mutuļojošu smalku smilti.

**Citas vērtības**

Potenciāli nozīmīgs dabas tūrisma objekts.

**Stāvoklis**

Stāvoklis vērtējams kā labs.

**Bojājumi**

Nav nozīmīgu bojājumu.

**Apdraudējumi**

Pastāv ievērojams avota ūdens piesārņojuma risks, ņemot vērā vienlaidus intensīvas lauksaimniecības zemju klātbūtni avota apkārtnē.

**Dabas aizsardzība**

Objekta teritorijā nav konstatēti Eiropas nozīmes biotopi, bet lauksaimniecības zemes varētu būt nozīmīgas pļavu putniem.

**Apsaimniekošana**

Šobrīd tiek apsaimniekots kā vietējas nozīmes dabas tūrisma un apskates objekts.

**Piezīmes**

**-**

**Novērtējumi**

Unikālās vērtības - 5

Ainaviskums - 4

Zinātniskais nozīmīgums:

Stratigrāfija - 3

Uzbūve - 5

Viela - 4

Procesi - 4

Citas vērtības - 4

Novērtējumu summa – 29

**Robežu izmaiņu pamatojums**

Bijusī dabas pieminekļa teritorijas robeža atradās cieši blakus avota iztekas vietai. Tāpēc teritorija tika paplašināta rietumu virzienā attālinot robežu no avota iztekas par vismaz 80 m. Teritorija samazināta no 20,09 ha uz 8,86 ha, tuvinot avota iztekas vietu teritorijas vidusdaļai.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem hidroģeoloģijas pētījumiem, gan kā ainaviski vērtīgu dabas veidojumu, kas ir nozīmīgs kā Latvijas lielākais avots.

Nepieciešams izvietot ģeoloģiska (hidroģeoloģiska) satura informāciju.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.